Svende og mesterstedfortrædere har, på første sygedag, ret til frihed med fuld løn til pasning af børn under 14 år.
Ved børns sygdom, konstateret efter arbejdstids begyndelse, kan svende og mester­ stedfortrædere få fri den pågældende dag og efterfølgende dag med fuld løn. Såfremt barnet bliver sygt efter arbejdstidens afslutning, ydes der kun fuld løn den følgende dag.
Ved fuld løn for den afholdte frihed i forbindelse med børns 1. sygedag forstås den på arbejdsstedet aftalte løn pr. time, dog mindst hvad der svarer til den gennemsnit­ lige timeløn inden for de sidste 16 ugers/4 mdr. kendte/udleverede lønsedler.
Såfremt barnet fortsat er sygt efter 1. hele sygedag har medarbejderen ret til yderli­gere en fridag. Denne fridag afholdes uden løn.
Medarbejdere der har ret til at holde barns 1. sygedag, har ret til frihed i forbindelse med lægebesøg sammen med barnet. Medarbejdere, der ønsker at holde fri til læge­ besøg, skal give virksomheden meddelelse herom så tidligt som muligt. Frihed til lægebesøg afholdes uden løn.